**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНА БАЧ**

Комисија за избор чланова радног тела

за праћење примене ЛАП-а за општину Бач

Број: 020-3-44/2019-II-5

Дана: 28.03.2019.

У циљу спровођења Локалног антикорупцијског плана за општину Бач („Службени лист општине Бач“ број 19/2018), а на основу члана 2. Решења Општинског већа општине Бач о образовању Комисије за избор чланова радног тела за праћење примене Локалног антикорупцијског плана за општину Бач број 020-3-44/2019-II од 21.02.2019. године („Службени лист општине Бач“ број 5/2019) и члана 5. Пословника о раду Комисије за избор чланова радног тела за праћење примене Локалног антикорупцијског плана за општину Бач, Комисија за избор чланова радног тела за праћење примене Локалног антикорупцијског плана за општину Бач расписује

**ЈАВНИ КОНКУРС**

**ЗА ИЗБОР ЧЛАНОВА РАДНОГ ТЕЛА ЗА ПРАЋЕЊЕ ПРИМЕНЕ**

**ЛОКАЛНОГ АНТИКОРУПЦИЈСКОГ ПЛАНА ЗА ОПШТИНУ БАЧ**

Позивају се грађани са пребивалиштем на територији општине Бач да доставе кандидатуре за избор у радно тело за праћење примене Локалног антикорупцијског плана за општину Бач (у даљем тексту: ЛАП).

Грађани заинтересовани за чланство у радном телу морају да испуњавају следеће опште услове:

1. да су пунолетни и пословно способни;
2. да имају пребивалиште на територији општине Бач;
3. да нису осуђивани, односно, да се против њих не води судски поступак за дела која се односе на корупцију;
4. да нису радно ангажовани у органима општине по било ком основу;
5. да нису носиоци било које функције у политичкој странци;
6. да нису јавни функционери, у смислу одредаба Закона о Агенцији за борбу против корупције;

Грађани који подносе кандидатуру за чланство у радном телу достављају Комисији следећу документацију:

1. биографију;
2. очитану личну карту;
3. потписану изјаву кандидата да се против њега не води судски поступак за дела која се односе на корупцију, односно, да није осуђиван за дела која се односе на корупцију;
4. потписану изјаву да није радно ангажован у органима општине по било ком основу (на одређено или на неодређено време, у форми рада ван радног односа, и др.);
5. потписану изјаву да није носилац било које функције у политичкој странци;
6. потписану изјаву да није јавни функционер, у смислу одредаба Закона о Агенцији за борбу против корупције;
7. потписану изјаву у складу са одредбом члана 103. Закона о општем управном поступку;

Формулар пријаве и остале обрасце кандидати могу да преузму са званичне интернет странице општине Бач.

Рок за пријаву кандидата је 15 дана од дана објављивања на интернет страници општине Бач.

Пријаве се подносе у затвореној коверти, на адресу: КОМИСИЈА ЗА ИЗБОР РАДНОГ ТЕЛА ЗА ПРАЋЕЊЕ ПРИМЕНЕ ЛОКАЛНОГ АНТИКОРУПЦИЈСКОГ ПЛАНА ЗА ОПШТИНУ БАЧ – са назнаком „ЗА КОНКУРС“, Општина Бач, Трг др Зорана Ђинђића 2, 21420 Бач, до 12.04.2019. године.

**Председник Комисије**

**Авдо Делић, с.р.**